
Kusehlotyeni nazo iimbovane zingumngcelele ziqokelela ukutya esixekweni sakwaMbovane.
UMbovane owonqenayo ungqengqe ngomqolo phezu kwelitye ugcakamele ilanga.

Phofu unina noodade wabo babexakekile beqokelela ukutya.
Wayebathi krwaqu nje! ebetha umlozi, ebalinde ukuba bagqibe.

Lakufika ixesha lokutya wayetsiba kuqala sele elambe kade.

Wayesoloko ekhalaza xa enikwa umsebenzi ade alile kukonqena.
Wayedume ngokuthetha lonto imenze angabuyi nokutya ngexesha lokugoduka.

Ngenye imini wabhaqwa ngumama wakhe esahleli kwelo litye lakhe njengesiqhelo. (Illustration)

Waba nomsindo umama wakhe wamohlwaya wathi makaqokelele ukutya, azilise ingxowa ngokukhawuleza. (Illustration)
Wambombozela kodwa esebenza, kuba wayesazi ukuba akazi kutya xa engasebenzanga.

Lathi litshona elaloo mini ilanga yabe ingxowa izele qhu! kukutya.
Umama kaMbovane owonqenayo wayonwabe ngeyona ndlela ukubona unyana wakhe esebenza ngokuzinikela.

Umama kaMbovane owonqenayo walungisa isidlo sangokuhlwa esikhethekileyo ngelokubulela unyana wakhe.
UMbovane owonqenayo watya ngolonwabo kuba naye wayesebenzile ngaloo mini.

Ngentsasa elandelayo uMbovane owonqenayo waba ngowokuqala ukuvuka walungiselela umama wakhe isidlo sakusasa.

Zonke iimbovane zesixeko zazothukile, lutshintsho oluthe lwenzeka kuMbovane owonqenayo.
Wayeququzela encedisa ezo mbovane zidinga uncedo.

Abantu abakhulu besixeko bavuyisana noMbovane owonqenayo ngotshintsho oluthe lwenzeka kubom bakhe.

Page 12
Ukusukela ngaloo mini, uMbovane owonqenayo wakubona ukubaluleka kwentsebenziswano.
Xa kusetyenziswana kubakho  uxolo, ulonwabo, nemvisiswano.

